       Уйнарга бик яратам!

1. Уйнарга бик яратам,

      Уен сайлап баш ватам.

      Табам шундый уенны,

      Үстерсен,- дип уемны.

2. Уйлап уйнау әйбәт соң!

      Игътибарым кушылсын,
      Акыл, зиһенем артсын.

      Фикерләү үсә барсын.
3. Уйный - уйный уйналган,

Бик күп нәрсә уйланган.

      Бетсә дә уен сәгатем,

      Эшкә артты сәләтем.

4. - Пештек инде, - дияләр 

      Алма, слива, чияләр.

      Җыямын татлы килеш, 

      Гомумән: җиләк – җимеш.

5. Җыярга тагын нәрсә?

      Кишер, кыяр, кәбестә.

      Әйтелсә дә төрлечә

      Кыскача ул – яшелчә!

6. Уеннан файда җыям,

      Акыл үскәнен тоям,

      Көлеп тора эшем дә!

      Мәктәпкәчә яшемдә.

Мәктәпкәчә яшьтәгеләр өчен, сәламлау җыры. (Көй өчен)

        Тамчылар инештәге!
1. Табигать дуслары - без,

      Ярдәмчеләр язын – көз,

      - Тырышлар кем? – дисез сез,

      - Таныш булыйкчы, бу- без: 
        Кушымта:
        Нурлат шәһәрендәге,

        «Алтын балык» синдәге,

        Мәктәпкәчә яшьтәге,

        Тамчылар инештәге!

2. Энҗеләрдән төймә төз,

      Сәхнәләргә салып эз!

      - Әртисләр кем? – дисез сез,
      - Таныш булыйкчы, бу- без: 
       Кушымта:
       Нурлат шәһәрендәге,

       «Алтын балык» синдәге,

       Мәктәпкәчә яшьтәге,

      Тамчылар инештәге!

3. Белем ишеген ачарга,

      Алтын ачкыч табарга,

      - Булдыра кем? – дисез сез,
      -Мәктәпкәчәләр бу!- Без: 
       Кушымта:

       Нурлат шәһәрендәге, (шәһәр исемен үзгәртергә мөмкин, мәсьәлән: Әлмәт шәһәрендәге)
       «Алтын балык» синдәге, (ягъни, мәсьәлән: “Алсу” исемендәге)

       Мәктәпкәчә яшьтәге,
       Тамчылар инештәге!
